РЕШЕНИЕ НА КОМИСИЯТА
от 22 февруари 2008 година
за изменение на Решение 97/107/ЕО за даване на разрешение за методи за класификация на кланични трупове на свине в Белгия
(нотифицирано под номер C(2008) 678)
(само текстовете на френски и нидерландски език са автентични)
(2008/176/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3220/84 на Съвета от 13 ноември 1984 г. за определяне на скалата на Общността за класификация на кланичните трупове на свине (1), и по-специално член 5, параграф 2 от него,
като има предвид, че:
(1)
Решение 97/107/ЕО на Комисията (2) даде разрешение за два метода за класификация на кланични трупове на свине в Белгия (Capteur Gras/Maigre - Sydel (CGM) и Giralda Choirometer PG 200).
(2)
Белгия се е обърнала към Комисията с молба да разреши три нови метода за класификация на кланични трупове на свине и е представила резултатите от пробните дисекции във втората част на протокола, определен в член 3, параграф 3 от Регламент (ЕИО) № 2967/85 на Комисията от 24 октомври 1985 г. за определяне на подробни правила за прилагане на скалата на Общността за класификация на кланичните трупове на свине (3).
(3)
След внимателна оценка на тази молба бе установено, че условията за разрешаване на тези методи за класификация са изпълнени.
(4)
Решение 97/107/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Управителния комитет по свинското месо,
ПРИЕ НАСТОЯЩОТО РЕШЕНИЕ:
Член 1
Решение 97/107/ЕО се изменя, както следва:
1.
В член 1, първи параграф се добавят следните тирета:
„-
уредът, наречен „VCS 2000“, и съответните методи за оценка, детайли от които са описани в част 3 от приложението;
-
уредът, наречен „Hennessy Grading Probe (HGP4)“, и съответните методи за оценка, детайли от които са описани в част 4 от приложението;
-
уредът, наречен „Optiscan-TP“, и съответните методи за оценка, детайли от които са описани в част 5 от приложението.“
2.
Приложението се изменя съгласно приложението към настоящото решение.
Член 2
Адресат на настоящото решение е Кралство Белгия.
Съставено в Брюксел на 22 февруари 2008 година.